OCIPAMA 3
Anga hẽ Olondaka Viwa Via Tunda Muẽle ku Suku?
1. Helie Usovoli Wembimbiliya?
Ondaka yiwa yokuti omanu va ka kala otembo ka yi pui palo posi, ya sonehiwa Vembimbiliya. (Osamo 37:29) Embimbiliya li kuete 66 kalivulu. Suku wa tumile 40 kalume vakuekolelo oco va sonehe Embimbiliya. Alivulu atete atãlo a sonehiwa la Mose ci soka 3.500 kanyamo konyima. Elivulu lia sulako tunde eci lia sonehiwa lupostolo Yoano papita ale ci soka 1.900 kanyamo. Ava va soneha Embimbiliya va soneha ovisimĩlo vielie? Suku wa vangula lasonehi Vembimbiliya lekuatiso liespiritu sandu liaye. (2 Samuele 23:2) Ovo va soneha ovisimĩlo via Suku okuti viavo muẽle havioko. Omo liaco, Yehova eye Usovoli Wembimbiliya.
2. Ndamupi tu kolela okuti Embimbiliya li vangula ocili?
Tua kũlĩha okuti Embimbiliya lia tunda ku Suku momo li tu sapuila ocili covina vi keya kovaso. Lomue omunu o pondola oku ci linga. (Yehosua 23:14) Suku ukuonene wosi, eye lika wa kũlĩha ovina vi ka pita lomanu kovaso yoloneke.
Tu lavoka okuti elivulu li tunda ku Suku, li litepa lalivulu akuavo, kuenda Embimbiliya oco muẽle li kasi. Kua siata oku pangiwa Ambimbiliya alua a sandekiwa kovita vialua vialimi. Tunde kosimbu Embimbiliya lia siata oku litava lukũlĩhĩso wolonoño. Alume 40 va soneha Embimbiliya ovisimĩlo viavo ka via lipatãlele. * Ovina via lomboluiwa Vembimbiliya viatiamẽla kocisola, vi eca uvangi wokuti olio lia tunda muẽle ku Suku umue ukuacisola okuti, Suku yocili. Handi vali, olio li kuete unene woku pongolola omuenyo womanu okuti va kuata ekalo liwa. Ovina evi ovio via siata oku vetiya omanu valua oku kolela okuti Embimbiliya Ondaka ya Suku.
3. Embimbiliya li lombolola nye?
Embimbiliya li lombolola olondaka viwa viokuti, Suku o ka lingila omanu ovina viwa. Ovisonehua vi lombolola ndomo omanu va pumba esumũlũho lioku kala vocumbo ceposo palo posi, kuenda ndomo ocumbo caco ci ka tumbuluiwa.
Vondaka ya Suku mu sangiwa ovihandeleko, lolonumbi, kuenda alungulo. Handi vali, Embimbiliya li lombolola ndomo Suku a siata oku tata omanu tunde kosimbu, kuenje ulandu waco u situlula ovituwa via Suku. Omo liaco, Embimbiliya li ku kuatisa oku kũlĩha Suku. Olio li ku sapuila ndomo o pondola oku linga ekamba liaye.
4. O pondola oku kuata ndati elomboloko Liembimbiliya?
Ombrochura yilo yi ku kuatisa oku kuata elomboloko Liembimbiliya poku kuama ongangu ya Yesu. Eye wa enda oku tukula ovinimbu Viembimbiliya loku situlula “elomboloko Liovisonehua.”
Ka kuli ovina vialua vi kuete esilivilo okuti olondaka viwa vi tunda ku Suku ci sule. Pole, omanu vamue ka va kapeleko olondaka viaco, kuenda vakuavo ka va vi sole. Pole, ku ka sumue. Elavoko liove lioku kuata omuenyo ko pui, lia tamba koku kũlĩha Suku.—Tanga Yoano 17:3.
^ tini. 3 Tala vombrochura losapi hati, Um Livro Para Todas as Pessoas.
LILONGISA OVINA VIKUAVO
OLONDAKA VIWA VI TUNDA KU SUKU!
Ndamupi tu Kolela Okuti Embimbiliya li Vangula Ocili?
Nda okuti Embimbiliya lia sovuiwa la Suku, ka li sokisiwa lelivulu likuavo.
Embimbiliya Li Longisa Nye?
Embimbiliya—Ondaka ya Suku
Embimbiliya li ku kuatisa ndati oku potolola ovitangi viove? Momo lie o sukilila oku kolela kovitumasuku?
Embimbiliya Li Longisa Nye?
Nye Embimbiliya li Longisa Catiamẽla ku Suku?
O sima hẽ okuti Suku wa ku kapako muẽle? Lilongisa eci catiamẽla kovituwa viaye kuenda ndomo o pondola oku kuata ukamba laye.
umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn por_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn